‎UN SERIAL DOCUMENTAR NETFLIX
‎În casa lor din Africa de Sud,
‎Kaya și frații ei nu au nicio grijă.
‎Datorită angajamentului altruist ‎al mamei lor,
‎ei cresc rapid.
‎Dar blânda Kaya ‎se străduiește să se bage la supt,
‎pe când frații ei mai puternici ‎primesc partea leului.
‎Iar acum producția de lapte ‎a mamei ei scade.
‎După cinci zile fără masă, ‎trebuie să facă ce nu vrea nicio mamă.
‎Să lase copiii singuri, ‎să găsească mâncare.
‎Jumătate dintre puii de leu ‎nu ajung la vârsta de un an.
‎Miza nu poate fi mai mare.
‎Pentru puii din sălbăticie,
‎să fie lăsați singuri acasă
‎e una dintre ‎cele mai înfricoșătoare provocări.
‎SINGUR ACASĂ
‎Pe această coastă expusă și sterpă,
‎e greu de găsit adăpost.
‎Pentru puiul Tabo,
‎acest deșert e un loc greu de crescut.
‎Când vin furtuni de nisip, ‎toți cei din colonie se lasă la pământ.
‎Tabo, în vârstă de trei săptămâni, ‎și mama lui nu pot
‎decât să aștepte împreună.
‎În sfârșit…
‎niște liniște.
‎Tabo n-o vrea decât pe mama lui.
‎Ea înseamnă totul pentru el.
‎Și e singurul său protector.
‎Dar nu poate fi prea confortabil.
‎Tabo crește rapid ‎și, pentru a ține pasul cu cerințele lui,
‎mama lui trebuie să stea mai mult pe mare ‎în căutarea mâncării.
‎Vrea să meargă cu ea,
‎dar blana sa va deveni impermeabilă ‎peste zece săptămâni.
‎Nu e înțelept s-o urmeze.
‎Blana lui e acum plină de apă.
‎Riscă să se înece.
‎Mama lui îi vine în ajutor,
‎dar nu poate sta cu el.
‎E epuizat, dar în siguranță.
‎Oceanul e interzis pentru moment.
‎Separat de mama lui,
‎va trebui să aibă grijă de el o săptămână.
‎Fără familie care să-l consoleze,
‎e complet singur.
‎Ascunși unde i-a lăsat mama lor,
‎Kaya și frații ei sunt feriți de pericol.
‎Aflorimentele lor stâncoase ‎le oferă ascunzătoarea perfectă.
‎Și loc de joacă.
‎După doar o noapte singuri, ‎puii se plictisesc.
‎Frații aventuroși ai Kayei ‎nu stau prin preajmă.
‎Cercetează fiecare centimetru ‎al casei lor stâncoase.
‎Dar micuța Kaya ‎nu are puterea de a se alătura lor.
‎Atâta timp cât puii stau împreună, ‎lângă bârlog, vor fi în siguranță.
‎Frații Kayei ‎aleargă în cercuri în jurul ei.
‎Dar nu e vorba doar de distracție. ‎Își dezvoltă abilitățile de vânătoare.
‎Kaya preferă ‎să-și urmărească frații de pe margine.
‎Un vânător bun ‎trebuie să învețe cum să-și aleagă ținta…
‎să se apropie în tăcere…
‎și să sară la momentul potrivit.
‎E timpuriu, dar cu destul exercițiu,
‎într-o zi vor fi gata să doboare un bivol.
‎Dar dacă nu participă și Kaya, ‎nu se va descurca la vânătoare.
‎Iar acum, ‎încrederea exagerată a fraților ei
‎îi îndepărtează de siguranța bârlogului.
‎Kaya poate alege să stea singură acasă…
‎sau să-și urmeze frații.
‎A ales.
‎Dar e o decizie proastă.
‎Acum, departe de bârlog,
‎frații ei căpoși i-au pus în pericol.
‎S-au aventurat ‎pe calea unui leopard puternic.
‎Leoparzii detestă leii.
‎Dacă vede puii, îi omoară.
‎Instinctiv, știu să se ascundă.
‎Au noroc.
‎E prea distras să-și marcheze teritoriul.
‎A fost cât pe ce, dar se va întoarce.
‎Plecarea din bârlog ‎are o altă consecință pentru pui.
‎Acum s-au pierdut.
‎Au nevoie disperată de mama lor.
‎Fără ea, ‎vor trebui să petreacă noaptea singuri.
‎În aer liber și neprotejați.
‎În timp ce noaptea ‎aduce pericole pentru unii pui…
‎pentru alții, ‎întunericul asigură acoperirea perfectă.
‎Pe aceste savane luminate de lună,
‎o movilă de termite ascunde casa subterană
‎a unei creaturi foarte speciale.
‎Foarte secretos,
‎e unul dintre cele mai traficate ‎animale din lume.
‎Atât de mult încât cercetătorii ‎îi urmăresc pe fiecare îl găsesc.
‎Acest nou membru al familiei, ‎călare pe spatele mamei sale,
‎e un pui de pangolin de stepă.
‎Matengu, de opt săptămâni, ‎și mama lui au o misiune importantă,
‎de a găsi o nouă casă.
‎Mama lui îl ține aproape, ca să nu plece.
‎Îl mută aproape în fiecare seară ‎să-l țină ascuns.
‎Și pe bună dreptate!
‎În ciuda solzilor de protecție,
‎tinerii ca Matengu sunt o pradă ușoară ‎pentru hiene și leoparzi.
‎Mama lui nu le sapă vizuinile.
‎În loc de asta, e expertă în ocuparea ‎unor case lăsate libere.
‎Dar e ușor să zici ‎că găsești un bârlog gol.
‎Nu e plăcut să-l împarți ‎cu un porc spinos înțepător.
‎Poate că e înțelept să caute altul.
‎Nu. Deja ocupat.
‎În sfârșit!
‎Mama lui Matengu ‎a găsit locul perfect pentru odihnă.
‎Dacă el rezistă dorinței de a pleca.
‎Înapoi pe coasta namibiană,
‎Tabo și-a petrecut ‎ultimele 24 de ore singur
‎și îi e dor de mama lui.
‎Pe plajă, singur, e o țintă ușoară.
‎Dacă-și face un prieten, ‎își poate salva viața.
‎Nu poate apela la celelalte mame ‎să-l sprijine.
‎Dar nu e singurul pui rămas singur.
‎Pentru siguranță, ‎acești bebeluși formează o creșă,
‎iar cea mai bună șansă de a supraviețui ‎a lui Tabo e să li se alăture.
‎Dar, mai întâi, va trebui să-i cucerească.
‎Regulile de intrare ‎par să fie mai dure decât se aștepta.
‎Dar Tabo rezistă, ‎câștigându-și locul în clubul de pui.
‎Și-a găsit un partener de năzbâtii.
‎Lucrurile încep să arate bine pentru Tabo.
‎Ei bine, așa era.
‎Fiind entuziasmați, ‎noii prieteni s-au îndepărtat
‎de protecția grupului.
‎Și au atras atenția.
‎Șacali cu spatele negru au venit ‎să prindă un pui de focă gustos.
‎Puii cu mame ‎au pe cineva care să-i apere.
‎Cea mai bună șansă ‎pentru Tabo și colegul lui
‎e să se întoarcă la creșă ‎și să se piardă în public.
‎Și-a pierdut prietenul.
‎Tabo e singur ‎și nimeni nu-l poate ajuta acum.
‎Curajosul Tabo a găsit curajul ‎să-și salveze viața.
‎La o vârstă atât de fragedă,
‎acest pui a trecut ‎primul test de supraviețuire.
‎În următoarele 12 luni, ‎Tabo va avea multe lecții de învățat
‎pentru a se pregăti de viața pe mare.
‎Dar a arătat deja ‎că are spiritul de luptă necesar
‎pentru a depăși provocările vieții.
‎Pe continent,
‎Matengu și mama lui au petrecut ‎aproape toată ziua adăpostiți sub pământ.
‎Plictisit să doarmă și fiindu-i foame, ‎Matengu se agită.
‎Ratează lucruri.
‎Lumea supraterană e plină de activitate.
‎Veverițele de pământ ‎se bucură de cina lor…
‎în timp ce sunt atente ‎la oaspeți nedoriți.
‎Dar această hienă maro ‎nu e interesată de veverițe.
‎A simțit un miros puternic de pangolin,
‎iar mirosul a adus-o la acest bârlog.
‎În timp ce mama lui doarme,
‎Matengu se furișează ‎să simtă primul gust al libertății.
‎Dar hiena asta nu are noroc.
‎E la bârlogul greșit.
‎Mama înțeleaptă a lui Matengu ‎a făcut bine să schimbe bârlogul aseară,
‎mutându-l departe de pericol.
‎Acum, aventurându-se singur ‎pentru prima oară,
‎e nerăbdător vrea să exploreze exteriorul.
‎Ca toți pangolinii, ‎Matengu are o vedere slabă.
‎Dar se compensează ‎cu un miros impresionant.
‎Și nu-i ia mult ‎să-și adulmece mâncarea preferată.
‎Furnici.
‎Matengu are un instrument perfect ‎pentru a ajunge la ele,
‎o limbă lungă și lipicioasă.
‎Măsoară jumătate din lungimea corpului
‎și poate lua ‎mii de furnici la o singură masă.
‎Ieșind singur,
‎Matengu a descoperit ‎prima sa masă fără mamă.
‎E o etapă mică,
‎dar un pas mare pe drumul spre ‎independență pentru acest copil special.
‎Zorii zilei în Africa de Sud.
‎Rumegătoarele din savană ‎profită de aerul rece al dimineții.
‎Dar nu sunt singure.
‎Mama Kayei ‎pregătește cu atenție o ambuscadă.
‎Puii ei se bazează pe ea să ucidă.
‎Fără ajutorul familiei ei, ‎are nevoie de toată concentrarea.
‎Trebuie să intre în raza de atac.
‎E greu să vânezi singur…
‎iar eforturile ei nu dau roade.
‎Acum trebuie să revină la pui fără nimic.
‎La bârlog, simte că e ceva în neregulă.
‎Puii nu se văd nicăieri.
‎Și e un miros puternic de leopard în zonă.
‎Apelurile ei sunt tot mai tulburate.
‎După ce au supraviețuit noaptea singuri,
‎frații sunt bucuroși să-și vadă mama.
‎Dar Kaya nu e cu ei.
‎Mama ei e disperată ‎să-și găsească singura fiică.
‎Singură și pierdută în sălbăticie,
‎Kaya trebuie să-și găsească familia
‎familia înainte de pericolul ‎căderii nopții.
‎Subtitrarea: Cosmin Chiciudean